b'\n_START_ARTICLE_\nMatej Ponzoni\n_START_SECTION_\n\xc5\xbdivotopis\n_START_PARAGRAPH_\nZa Mateja Ponzoneja se sve donedavno dr\xc5\xbealo da je ro\xc4\x91en u Rabu, tada pod mleta\xc4\x8dkom upravom i da je tipi\xc4\x8dni slikar schiavon, koji se nekako dokopao Venecije, tamo izu\xc4\x8dio zanat te se vratio na isto\xc4\x8dnu obalu kao iskusni majstor. Novija istra\xc5\xbeivanja talijanskog povjesni\xc4\x8dara umjetnosti Lina Morettija ukazuju na mogu\xc4\x87nost da je on ipak pravi venecijanac. On je prona\xc5\xa1ao neke dokumente u venecijanskoj \xc5\xbeupi San Mois\xc3\xa8, koji bi odgovarali Mateju  Slikarski zanat u\xc4\x8dio je kod venecijanskog slikara Sante Peranda, uz njega na Mateja sna\xc5\xbean utjecaj imao je i Palma Mla\xc4\x91i. Kao \xc4\x8dlan venecijanskog slikarskog ceha javlja se od 1613.-1633. Prve ve\xc4\x87e narud\xc5\xbebe dobio je za venecijansku crkvu Madonna dell\xe2\x80\x99Orto 1615., potom je pro\xc5\xa1irio krug svojih naru\xc4\x8ditelja na venecijanske gradove u Furlaniji (Cividale, Trst) i Istri (Kopar, Piran, Bale, Vi\xc5\xbeinada). Na poziv svog brata Sforza Ponzonija (1616. - 1640.) koji je postao splitski nadbiskup, oko 1633. oti\xc5\xa1ao je u Dalmaciju, i u Splitu otvorio radionicu. Zahvalju\xc4\x87i bratu dobio je niz vrijednih ugovora za opremu Splitske katedrale. Vjerojatno ga je zbog toga splitski pjesnik Jerolim Kavanjin, nazvao Pon\xc4\x8dun penga\xc4\x8d glasoviti._NEWLINE_Po povratku u Veneciju otvorio je slikarsku botegu, koja je dobro radila, njegovi u\xc4\x8denici i suradnici bili su; Antonio Zanchi, Pietro Negri, Andrea Celesti i Giovanni Carboncino. Tek u novije vrijeme po\xc4\x8delo se vi\xc5\xa1e cijeniti slikarstvo Ponzonija koje je ostvario u rodnoj Veneciji, naro\xc4\x8dito radovi iz bazilike San Giorgio Maggiore.'